《余生日具杯酒为母寿思壬子岁在荆州癸在成都》
宋代·孙应时

两年荆益度兹晨，罗绮传觞苦劝人。
多谢圹公怜远客，岂如一笑奉吾亲。
蓴鲈此日无馀恨，菽水从前得讳贫。
快倒村醪供寿斝，也分汤饼及比邻。

作者简介：（1154—1206）绍兴馀姚人，字季和，号烛湖居士。孙介子。师事陆九渊。孝宗淳熙二年进士。授黄岩尉，为常平使者朱熹所重，与定交。丘崇帅蜀，辟入制幕，尝策言吴曦将叛。徙知常熟，秩满，郡守以私恨诬其负仓粟三千斛而捃摭之，市民竟为代偿，守益怒，坐贬秩。宁宗开禧二年起判邵武军，未赴而卒。有《烛湖集》。